CELEX: 32015D0025
Language: fi
Date: 2015-07-02 00:00:00
Title: Euroopan keskuspankin päätös (EU) 2015/1195, annettu 2 päivänä heinäkuuta 2015, Euroopan keskuspankin tulon väliaikaisesta jakamisesta annetun päätöksen (EU) 2015/298 muuttamisesta (EKP/2015/25)

21.7.2015   
            
            
               FI
            
            
               Euroopan unionin virallinen lehti
            
            
               L 193/133
            
         EUROOPAN KESKUSPANKIN PÄÄTÖS (EU) 2015/1195,
   annettu 2 päivänä heinäkuuta 2015,
   Euroopan keskuspankin tulon väliaikaisesta jakamisesta annetun päätöksen (EU) 2015/298 muuttamisesta (EKP/2015/25)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 33 artiklan,
   sekä katsoo seuraavaa:
   
               (1)
            
            
               Euroopan keskuspankin päätöksellä (EU) 2015/774 (1) perustettiin julkisen sektorin omaisuuserien osto-ohjelma jälkimarkkinoilla (secondary markets public sector asset purchase programme, jäljempänä ’PSPP-ohjelma)’. Euroopan keskuspankin päätöksessä (EU) 2015/298 (EKP/2014/57) (2) on tarpeen vahvistaa säännöt sen tulon väliaikaista jakamista varten, jonka EKP saa PSPP-ohjelmasta.
            
         
               (2)
            
            
               Näin ollen päätös (EU) N:o 2015/298 (EKP/2014/57) olisi vastaavasti muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutos
   Korvataan päätöksen (EU) 2015/298 (EKP/2014/57) 1 artiklan d kohta seuraavasti:
   
      
                  ”d)
               
               
                  ’EKP:n arvopapereista saamalla tulolla’ sellaisista arvopapereista kertyviä nettotuloja, jotka EKP on hankkinut i) arvopaperimarkkinoita koskevan ohjelman mukaisesti päätöksen EKP/2010/5 nojalla, ii) CBPP3-ohjelman mukaisesti päätöksen EKP/2014/40 nojalla, iii) ABSPP-ohjelman mukaisesti päätöksen EKP/2014/45 nojalla ja iv) jälkimarkkinoilla toteutettavan julkisen sektorin omaisuuserien osto-ohjelman (secondary market public sector asset purchase programme, PSPP-ohjelma) mukaisesti Euroopan keskuspankin päätöksen (EU) 2015/774 (EKP/2015/10) (3) nojalla.
               
            
   2 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Frankfurt am Mainissa 2 päivänä heinäkuuta 2015.
      
         
            EKP:n puheenjohtaja
         
         Mario DRAGHI
      
   
   
      (1)  Euroopan keskuspankin päätös (EU) N:o 2015/774, annettu 4 päivänä maaliskuuta 2015, julkisen sektorin omaisuuserien osto-ohjelmasta jälkimarkkinoilla (EKP/2015/10) (EUVL L 121, 14.5.2015, s. 20).
   
      (2)  Euroopan keskuspankin päätös EKP/2015/298, annettu 15 päivänä joulukuuta 2014, Euroopan keskuspankin tulon väliaikaisesta jakamisesta (EUVL L 53, 25.2.2015, s. 24).